इस आकस्मिक घटना से हतप्रभ स्पार्टाकस उसे जीवनदान देने वाले नीग्रो की भावना से अभिभूत हो जाता है। यही वह क्षण था जब उसमें रोम की सत्ता के खिलाफ युद्ध करने का साहस जन्म लेता है। उसी गुलामबाड़े में वेरीनिया नामक एक सुंदर औरत भी बंधक थी। स्पार्टाकस को उससे प्रेम हो जाता है। वेरीनिया भी उसे चाहने लगती है। तभी क्रेशस की नजर वेरीनिया पर पड़ती है। वह उस गुलाम औरत की सादगी भारी सुंदरता पर मोहित हो कर उसे बेटियाटस से खरीद लेता है और उसे रोम के अपने राजप्रासाद को रवाना करवा देता है।